**** ОБЩИНА ВИДИН

 Видин 3700, пл. “Бдинци” № 2, тел. 094/ 609 416; факс: 094/ 601 132;

 e-mail: kmet@vidin.bg ; web site: [www.vidin.bg](http://www.vidin.bg/)

МЕСТНА КОМИСИЯ ЗА БОРБА СРЕЩУ ПРОТИВООБЩЕСТВЕНИТЕ ПРОЯВИ НА МАЛОЛЕТНИТЕ И НЕПЪЛНОЛЕТНИТЕ ОБЩИНА ВИДИН

гр. Видин, пл.”Бдинци” № 2, етаж 10, стая 8; тел. 094/609422;

е-mail: mk\_vidin@abv.bg

Децата престъпили общоприетите граници не заслужават наказание, а корекционни мерки относно възпитанието и поведението. Това е и една от основните задачи на МКБППМН съгласно Закона за борба срещу противообществените прояви на малолетните и непълнолетните.

Местна комисия за борба срещу противообществените прояви на малолетните и непълнолетните изпълнява следните дейности:

• организира и координира социално-превантивната дейност на територията на общината;
• търси и установява малолетните и непълнолетните, които се нуждаят от помощ и взема мерки за тяхната социална защита и развитие;
• разглежда противообществените прояви, извършени от малолетни и непълнолетни по сигнали на прокуратура, съд, полиция, граждани и налага законосъобразни възпитателни мерки;

• привежда в изпълнение наложените мерки и осъществяват контрол върху изпълнението им;
• оказва помощ на родителите или лицата, които ги заместват, срещащи затруднения при възпитанието на децата си;
• уведомява компетентните органи за взимане на съответните мерки спрямо пълнолетни граждани, когато:
            - поведението на родителя представлява опасност за личността, възпитанието, здравето или имуществото на детето;
            - малолетните и непълнолетните са подбудени към извършването на противообществени прояви или престъпление от пълнолетно лице;
            - при склоняване на малолетни и непълнолетни към проституция, употреба на алкохол, наркотици, просия и др.
• съдейства на лицата, излезли от СПИ и ВУИ, както и на осъдените условно или предсрочно освободените от поправителните домове, пред компетентните органи за уреждане на основните им битови, трудови и социални проблеми и взема мерки за тяхното по-нататъшно правилно развитие;
• МКБППМН налага мерки на родителите или лицата които ги заместват, когато при разглеждането на възпитателното дело се установи, че не полагат достатъчно грижи за възпитание на децата си;
• анализира състоянието и причините за противообществените прояви на малолетните и непълнолетните в общината и организира мероприятия с цел предотвратяване на такива.

За изпълнение на задачите си местната комисия работи съвместно с инспектори Детска педагогическа стая  при Районно управление – Видин, отдел „ Закрила на детето” – Видин, органите на образованието, Училищата на територията на Община Видин, Централна комисия за БППМН, Районна прокуратура – Видин, Районен съд – Видин, "Център за обществена подкрепа" към НПО „Уникалните деца на Видин“, Комплекс за социални услуги за деца и семейства - Видин и съдействието на обществеността.

Към Местна комисия за борба срещу противообществените прояви на малолетните и непълнолетните функционира:

КОНСУЛТАТИВЕН КАБИНЕТ:
• извършва консултации и обучения на малолетни и непълнолетни правонарушители и техните родители ;

• подпомага родителите по въпросите за възпитанието на децата им;

• работи по превенция и противодействие на асоциалното поведение на децата и предотвратяване отпадането им от училище;

• повишава ангажираността на гражданското общество по проблемите на агресията и наркоманиите и тяхната превенция чрез информационни кампании;

• подпомага реализирането на общинска политика за борба с агресията сред младите хора;

• услугите на кабинета са насочени към:
            - деца и родители, нуждаещи се от подкрепа;
            - ученици от всички училища на територията на общината;
            - деца с поведенчески проблеми и техните семейства;
            - деца, излизащи от институции /СПИ, ВУИ/;
            - настоящи и бъдещи родители.

КОНСУЛТАТИВЕН КАБИНЕТ:

• в него работи екип от специалисти – обществени възпитатели и психолози;
• извършва корекционно-възпитателна дейност

# • провежда индивидуална консултативна дейност, в изпълнение на наложени възпитателни мерки на правонарушители.ПРИЕМНИ НА ОБЩЕСТВЕНИЯ ВЪЗПИТАТЕЛ В КОНСУЛТАТИВЕН КАБИНЕТ КЪМ МКБППМН

ОБЩЕСТВЕНИТЕ ВЪЗПИТАТЕЛИ:

• имат право да посещават малолетния или непълнолетния в дома му, в училището или на местоработата му;
• те са специалисти, които имат за задача да оказват помощ на родителите или лицата, които ги заместват, в поправянето и превъзпитанието на малолетните и непълнолетните правонарушители;
• съдействат за правилното организиране на обучението, труда и почивката на малолетния или непълнолетния;
• сигнализират компетентните органи, когато съществува опасност за физическото или психическото развитие на подрастващите.

 За контакти:

пл. „Бдинци“ № 2, тел. 094/609 422
Община Видин, етаж 10, стая 8